મુખ્યમંત્રીએ બાળકના પાયાના ઘડતરથી જ તેને પડકારો ઝિલવા સક્ષમ બનાવવા તેમજ માત્ર સિલેબસ જ નહિ સંસ્કાર ગુણવત્તાનું શિક્ષણ આપવા શિક્ષકવર્ગોને આહવાન કર્યુ હતું. વિજયભાઇ રૂપાણીએ ગુણવત્તાયુકત શિક્ષણ માટે રાજ્યના જે શિક્ષકોએ સ્વયં ઇનીશ્યેટીવ્ઝ લઇને જે નવોન્મેષી પ્રયોગો કર્યા છે તેની સફળતાની ગાથા અન્યો માટે પ્રેરક બને તે માટે તેનું દસ્તાવેજીકરણ કરીને અંતરિયાળ-દૂર દરાજના ક્ષેત્રો સુધી પહોચાડવાનું સૂચન પણ કર્યુ હતું.